Man geskiet ná amok in drankwinkelFoto: SAPD Konst. Mncedi Mbombo, woordvoerder van die polisie, het gesê die verdagte was Vrydag in ŉ drankwinkel in Motherwell. Hy het glo ŉ bottel brandewyn van die rak af gevat, die bottel gebreek en gedreig om ŉ 32-jarige polisiebeampte wat ook in die winkel was daarmee te steek. “Die konstabel het haar vuurwapen uitgepluk en die man beveel om die bottel neer te sit. Die man het glo op die beampte afgestorm waarna sy hom in die bolyf geskiet het.” Volgens Mbombo was die man glo in die winkel om dit te beroof. Die verdagte sal binnekort in die hof verskyn op aanklag van kwaadwillige saakbeskadiging en poging tot moord.